...Төш аралаш уйланып ятҡан Зәбирә ҡарсыҡ иҫенә төшөрөргә тырышмаһа ла, килене бешергән аш-һыу күҙ алдына килеп ауыҙынан һыуҙары ҡойолоп, аслыҡтан ауыртҡан эсе тағы ла нығыраҡ көтөрләп ҡуя. Уңған, тилбер ине килене. Ә ул бәйләгән шарф, шәлдәр күпме ҡатын-ҡыҙҙың тәнен ҡыштың селләһенән һаҡланы икән? Үҙҙәре тотҡан кәзәләрҙе тарап, йөнөн иләй, бәйләй башлағас, өйҙә кәзә еҫе таратаһың, һаҫығы бөтә донъяға, кейемгә һеңә тип, күпме киленен әрләне! Әле